**Lengyeltóti Városi Önkormányzat Képviselő-testületének**

**13/2015.(VII.31.) önkormányzati rendelete**

***a kiadások készpénzben történő teljesítésének eseteiről***

Lengyeltóti Városi Önkormányzat Képviselő-testülete az államháztartásról szóló 2011.évi CXCV.törvény 109.§. (6) bekezdésében kapott felhatalmazás alapján, az Alaptörvény 32.cikk (2) bekezdésében meghatározott feladatkörében eljárva a következőket rendeli el:

**1.A rendelet hatálya**

1.§. A rendelet hatálya kiterjed Lengyeltóti Városi Önkormányzatra (a továbbiakban: önkormányzat) és költségvetési szerveire.

**2.A készpénzfelvétel rendje**

2.§. (1) Az Önkormányzat és a költségvetési szervei házipénztárból a következő kiadások teljesíthetők készpénzben:

a ) jogszabályban meghatározott szociális vagy gyermekvédelmi pénzbeli ellátás,

b.) személyi juttatások

* közfoglalkoztatottak személyi juttatásai,
* fizetési előleg,
* alkalmazottak munkába járási költségtérítése

c.) készpénzelőleg

d.) természetes személy részére pénzbeli kártalanítás vagy kártérítés,

e.) jogcímtől függetlenül 500.000,-Ft összegig történő kifizetés,

f.) ellátottak egyéb pénzbeli juttatása,

g.) alkalmazottak belföldi kiküldetése,

h.) üzemanyag elszámolás,

i.) karbantartással, működtetéssel kapcsolatos kiadások,

j.) készletbeszerzéssel kapcsolatos kiadások,

k.) reprezentáció

(2) Az Önkormányzat és a költségvetési szerveinél az (1) bekezdésben foglalt eseteken felül – a (3) bekezdésben meghatározott kivétellel – a polgármester egyedi engedélye alapján teljesíthető készpénzkifizetés.

(3) A Lengyeltóti Közös Önkormányzati Hivatalnál az (1) bekezdésben foglalt eseteken felül a jegyző egyedi engedélye alapján teljesíthető készpénzkifizetés.

**3. Záró rendelkezések**

3.§. Ez a rendelet a kihirdetését követő napon lép hatályba.

Lengyeltóti, 2015. július 30.

dr. Szatmári Ibolya Zsombok Lajos

jegyző polgármester

A rendelet kihirdetve: 2015. július 31.

dr. Szatmári Ibolya

jegyző